b'\n_START_ARTICLE_\nZambo\n_START_PARAGRAPH_\nZambo (fra spansk Zambo "en hjulbenet person"), er en for\xc3\xa6ldet og ofte neds\xc3\xa6ttende ben\xc3\xa6vnelse for individer af blandet herkomst. Oprindeligt betegnede udtrykket afkommet af en sort person og en indianer, men blev i bl.a. Danmark ogs\xc3\xa5 betegnelsen for en afkom efter sorte og mulatter._NEWLINE_Udtrykket var benyttet af det spanske koloniimperium og indgik i det spanske casta-system, der blev benyttet til raceinddeling af koloniernes indbyggere._NEWLINE_I USA blev betegnelsen Sambo benyttet.'